b'\n_START_ARTICLE_\nAshby de la Zouch Castle\n_START_PARAGRAPH_\nAshby de la Zouch Castle er en middelalderlig borg i byen Ashby-de-la-Zouch i Leicestershire, England. Den blev bygget af William, Lord Hastings, der var en af Edvard 4.s favoritter efter 1473. Til borgen h\xc3\xb8rer omkring 1.200 ha dyrepark. Den blev bygget oven p\xc3\xa5 et sted, hvor en tidligere herreg\xc3\xa5rd, og man byggede to store t\xc3\xa5rne og forskellige mindre bygninger i 1483, da Hastings blev henrettet af Richard 2., hertug af Gloucester. Hastings-familien brugte borgen som hoveds\xc3\xa6de i flere generationer, hvor de forbedrede parken og havde flere royale bes\xc3\xb8g._NEWLINE_Under den engelske borgerkrig i 1640\'erne blev Henry, den yngre s\xc3\xb8n i Hastings-familien, kavalerernes kommand\xc3\xb8r i the Midlands. Han brugte borgen indtil han blev tvunget til at overgive sig efter en belejring. Et nyt opr\xc3\xb8r opstod i 1648, hvilket ledte til at parlamentet \xc3\xb8delagde borgen, for at sikre, at den ikke blev brugt milit\xc3\xa6rt igen. De to t\xc3\xa5rne blev \xc3\xb8delagt med krudt og underminering. Dele af den resterende borg blev brugt til et nyt hus og fortsatte med at blive brugt af Hastings-famliens medlemmer i mange \xc3\xa5r, selvom de flyttede til Donington Hall._NEWLINE_Borgen blev ber\xc3\xb8mt efter den blev brugt i Sir Walter Scotts roman Ivanhoe i 1819, og ejeren, Francis Rawdon, \xc3\xa5bnede ruinen for bes\xc3\xb8gende. I l\xc3\xb8bet af det n\xc3\xa6ste \xc3\xa5rhundrede blev der foretaget en del restaureringer p\xc3\xa5 ruinen, men i 1932 kunne Rawdon-familien ikke l\xc3\xa6ngere drive borgen. Den overgik derfor til Ministry of Works, som udf\xc3\xb8rte store reperationer, og herefter \xc3\xa5bnede borgens park. I 2000-tallet bliver borgen drevet af English Heritage som en turistattraktion. I 2015 havde stedet 15.164 bes\xc3\xb8gende. Historikeren John Goodall betragter stedet som et "fremragende eksempel p\xc3\xa5 en senmiddelalderlig borg", og at parken danner "en af de bedst-bevarede og vigtigste" eksempler p\xc3\xa5 tidlig tudor havearkitektur.'